CELEX: 62016CN0149
Language: el
Date: 2016-03-14 00:00:00
Title: Υπόθεση C-149/16: Αίτηση προδικαστικής αποφάσεως την οποία υπέβαλε το Sąd Rejonowy dla Wrocławia-Śródmieścia we Wrocławiu (Πολωνία) στις 14 Μαρτίου 2016 – Halina Socha, Dorota Olejnik, Anna Skomra κατά Szpital Specjalistycznym im. A. Falkiewicza we Wrocławiu

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/3
            
         Αίτηση προδικαστικής αποφάσεως την οποία υπέβαλε το Sąd Rejonowy dla Wrocławia-Śródmieścia we Wrocławiu (Πολωνία) στις 14 Μαρτίου 2016 – Halina Socha, Dorota Olejnik, Anna Skomra κατά Szpital Specjalistycznym im. A. Falkiewicza we Wrocławiu
   (Υπόθεση C-149/16)
   (2016/C 222/03)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Rejonowy dla Wrocławia-Śródmieścia we Wrocławiu
   
      Διάδικοι στην υπόθεση της κύριας δίκης
   
   
      Προσφεύγουσες: Halina Socha, Dorota Olejnik, Anna Skomra
   
      Καθού: Szpital Specjalistyczny im. A. Falkiewicza we Wrocławiu
   
      Προδικαστικό ερώτημα
   
   Έχουν το άρθρο 1, παράγραφος 1, και το άρθρο 2 της οδηγίας 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12ης Αυγούστου 1998), σε συνδυασμό με την αρχή της πρακτικής αποτελεσματικότητας του [ενωσιακού] δικαίου, την έννοια ότι ένας εργοδότης ο οποίος, λόγω οικονομικών δυσκολιών, προβαίνει σε καταγγελία όρων συμβάσεων εργασίας περί εργασίας και αμοιβής (τροποποιητική καταγγελία) μόνο σε ό,τι αφορά τους όρους αμοιβής, υποχρεούται να τηρήσει τη διαδικασία που προβλέπεται στην ως άνω οδηγία και να διεξαγάγει διαβουλεύσεις με τα συνδικάτα της επιχειρήσεως σχετικά με τις εν λόγω καταγγελίες, μολονότι το εθνικό δίκαιο –και συγκεκριμένα ο νόμος της 13ης Μαρτίου 2003 σχετικά με τη λύση των εργασιακών σχέσεων για λόγους μη οφειλόμενους στους εργαζομένους (Dz. U. [δελτίο νομοθεσίας της Δημοκρατίας της Πολωνίας] 2003, αριθ. 90, σημείο 844, όπως τροποποιήθηκε) δεν περιέχει στα άρθρα του 1 έως 6 καμία σχετική με την καταγγελία όρων συμβάσεων εργασίας ρύθμιση.